Document ID: 32007R1212

REGULAMENTUL (CE) NR. 1212/2007 AL COMISIEI
din 17 octombrie 2007
de modificare a mai multor regulamente în ceea ce privește codurile din Nomenclatura Combinată pentru anumite produse de floricultură, fructe și legume și anumite produse transformate pe bază de fructe și legume
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 234/79 al Consiliului din 5 februarie 1979 privind procedura de adaptare a nomenclaturii Tarifului Vamal Comun utilizate pentru produsele agricole (1), în special articolul 2 alineatul (1),
întrucât:
(1)
Regulamentul (CE) nr. 1549/2006 al Comisiei din 17 octombrie 2006 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun (2) prevede modificări la Nomenclatura Combinată pentru anumite fructe și legume și pentru anumite produse transformate pe bază de fructe și legume.
(2)
Regulamentele care au modificat anexa I la Regulamentul (CEE) nr. 2658/87 (3) în anii precedenți au introdus, de asemenea, schimbări în Nomenclatura Combinată pentru anumite fructe și legume și pentru anumite produse transformate pe bază de fructe și legume și nu toate aceste modificări sunt reflectate în următoarele regulamente care reglementează organizarea comună a pieței în sectorul produselor de floricultură, al fructelor și al legumelor și al anumitor produse transformate pe bază de fructe și legume: Regulamentul (CEE) nr. 316/68 al Consiliului din 12 martie 1968 de stabilire a standardelor de calitate pentru florile proaspete tăiate și frunzișul ornamental proaspăt (4), Regulamentul (CE) nr. 3223/94 al Comisiei din 21 decembrie 1994 privind normele de aplicare a regimului importurilor pentru fructe și legume (5), Regulamentul (CE) nr. 2201/96 al Consiliului din 28 octombrie 1996 privind organizarea comună a piețelor în sectorul produselor transformate pe bază de fructe și legume (6) și Regulamentul (CE) nr. 1466/2003 al Comisiei din 19 august 2003 de stabilire a standardului de comercializare pentru anghinare și de modificare a Regulamentului (CE) nr. 963/98 (7).
(3)
Prin urmare, Regulamentele (CEE) nr. 316/68, (CE) nr. 3223/94, (CE) nr. 2201/96 și (CE) nr. 1466/2003 ar trebui modificate în consecință.
(4)
Modificările prevăzute în prezentul regulament ar trebui să se aplice începând cu 1 ianuarie 2007, data intrării în vigoare a Regulamentului (CE) nr. 1549/2006.
(5)
Măsurile prevăzute în prezentul regulament sunt conforme cu avizul Comitetului de gestionare a plantelor vii, al Comitetului de gestionare a fructelor și a legumelor proaspete și al Comitetului de gestionare a fructelor și a legumelor transformate,
ADOPTĂ PREZENTUL REGULAMENT:
Articolul 1
Regulamentul (CEE) nr. 316/68 se modifică după cum urmează:
1.
Articolul 1 alineatul (1) se modifică după cum urmează:
(a)
la prima liniuță, „06.03 A” se înlocuiește cu „NC 0603”;
(b)
a doua liniuță se înlocuiește cu următorul text:
„-
frunziș ornamental, crengi și alte părți ale plantelor, proaspete, de la subpoziția NC 0604 din Tariful Vamal Comun.”;
2.
La anexa I punctul I, „06.03 A” se înlocuiește cu „NC 0603”;
3.
La anexa II punctul I, „06.04 A II” se înlocuiește cu „NC 0604”.
Articolul 2
În anexa la Regulamentul (CE) nr. 3223/94, partea A, „ex 0709 10 00” se înlocuiește cu „ex 0709 90 80”.
Articolul 3
Articolul 1 alineatul (2) din Regulamentul (CE) nr. 2201/96 se modifică după cum urmează:
1.
La litera (a) secțiunea „ex 0812”, „ex 0812 90 99” se înlocuiește cu „ex 0812 90 98”;
2.
La litera (b) secțiunea „ex 2005”, „2005 90 10” se înlocuiește cu „2005 99 10”.
Articolul 4
La articolul 1 primul paragraf din Regulamentul (CE) nr. 1466/2003, „0709 10 00” se înlocuiește cu „0709 90 80”.
Articolul 5
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 octombrie 2007.

Labels: 3
17
6